钦定古今图书集成/明伦汇编/氏族典/第251卷 > 张振秀
## 钦定古今图书集成/明伦汇编/氏族典/第251卷 > 张振秀

按《明外史张振秀传》：“振秀，临清人。万历三十八年进
士。授肥乡知县。以才调永平，迁兵部主事。泰昌元年，
改吏部，历文选员外郎，乞假归。崇祯改元，起验封郎
中，历考功、文选二司，擢太常少卿。坐事落职归。十五
年，大兵围河间，远近震恐。临清总兵官刘源清偕榷
关主事陈兴言、同知路如瀛、判官徐应芳、吏目陈翔”
龙、在籍侍郎张宗衡、员外邢泰吉、临汾知县尹任及
振秀等，为守御备。未几，城被围，力拒援不至。城破，并
死之。其时城破，殉难者，有兖州范淑泰数人。